CELEX: C2007/269/102
Language: bg
Date: 2007-11-10 00:00:00
Title: Дело T-388/07 P: Жалба, подадена на 4 септември 2007 г. от Irène Bianchi срещу решение, постановено на 28 юни 2007 г. от Съда на публичната служба по дело F-38/06 Bianchi/Европейска фондация за обучение

10.11.2007   
            
            
               BG
            
            
               Официален вестник на Европейския съюз
            
            
               C 269/57
            
         Жалба, подадена на 4 септември 2007 г. от Irène Bianchi срещу решение, постановено на 28 юни 2007 г. от Съда на публичната служба по дело F-38/06 Bianchi/Европейска фондация за обучение
   (Дело T-388/07 P)
   (2007/C 269/102)
   Език на производството: френски
   Страни
   
      Жалбоподател: Irène Bianchi (Торино, Италия) (представител: M.-A. Lucas, адвокат)
   
      Друга страна в производството: Европейска фондация за обучение
   Искания на жалбоподателя
   
               —
            
            
               да се отмени Решението от 28 юни 2007 година на втори състав на Съда на публичната служба по дело F-38/06;
            
         
               —
            
            
               да се отсъди в полза на направените от ищеца искания пред първа инстанция;
            
         
               —
            
            
               да се осъди Европейската фондация за обучение да плати съдебните разноски в двете производства.
            
         Правни основания и основни доводи
   В подкрепа на своята жалба жалбоподателката изтъква, че Съдът на публичната служба не бил взел предвид или е изопачил някои факти, което го довело до неточна преценка на фактите в нарушение на член 25, параграф 2 и член 26 от Правилника за длъжностните лица. Тя претендира също, че Съдът на публичната служба нарушил общностното право и в частност, процесуалните правила поради твърдяното изопачаване на представените от ищцата доказателства. Накрая, тя посочва правно основание, изведено от нарушение на задължението за излагане на мотиви и от грешка в правото, произтичаща от твърдяното пропускане да бъдат взети предвид фактите или от тяхното изопачаване или от изопачаване на свързаните с тях доказателства и неточно установяване на фактите.